laion/Wikipedia-Exotic huggingface dataset:
אנדרטת הליס

אנדרטת הליס (באנגלית: Helles Memorial) היא אנדרטה בחצי האי גליפולי שבטורקיה. היא מנציחה את שמותיהם של 20,936 חיילים מצבאות האימפריה הבריטית, שנפלו במערכת גליפולי מאפריל 1915 ועד ינואר 1916 ומקום קבורתם לא נודע. האנדרטה משמשת גם כאנדרטה למערכת גליפולי כולה. האנדרטה ניצבת בכף הֶלִיס, בדרומו של חצי האי, באתר בו נערכו הנחיתות הראשונות במערכת גליפולי, אשר גבו מחיר יקר בחיי אדם. היא מורכבת מאובליסק מוקף חומה רבועה. האובליסק, בגובה של למעלה מ-30 מטר, נצפה מספינות החולפות במיצרי הדרדנלים. על גבי שני צדי החומה, שאורך כל אחת מצלעותיה 40 מטר, ניצבים 324 לוחות הנושאים את שמות הנעדרים. האנדרטה מנציחה את שמותיהם של 19,181 בריטים, 1,506 הודים ו-249 אוסטרלים. מקצתם נקברו בים, או שאבדו במצולות לאחר שהספינות שבהן הפליגו לגליפולי וממנה טבעו. האנדרטה, שתוכננה על ידי ג'ון ברנט (John Burnett), הוקמה ומתוחזקת על ידי ועדת חבר העמים לקברי מלחמה. ארבע אנדרטאות אחרות בגליפולי מנציחות שמות של נעדרים נוספים מצבאות אוסטרליה וניו זילנד. כמו כן, שמותיהם של אנשי הצי של מדינות האימפריה הבריטית שנספו במערכה מונצחים על גבי שלוש אנדרטאות ימיות בבריטניה. האנדרטה באתר ועדת חבר העמים לקברי מלחמה. Edwin Gibson, G. Kingsley Ward, Courage remembered: the story behind the construction and maintenance of the Commonwealth's military cemeteries and memorials of the wars of 1914-1918 and 1939-1945, London: H.M.S.O., 1995. מדיה וקבצים בנושא אנדרטת הליס בוויקישיתוף תמונות ומידע על האנדרטה באתר ww1cemeteries המספרים משתנים מעת לעת ונכונים ל-30 בנובמבר 2017 אלו הן אנדרטאות בפורטסמות', בפלימות' ובצ'טהם.
הטרופודה מאקסימה

הטרופודה מאקסימה (שם מדעי: Heteropoda maxima, באנגלית: Giant huntsman spider, או עכביש הצייד הענק) נחשב לעכביש הגדול ביותר בעולם בהתייחס למוטת הרגליים (תראפוזה בלונדי הוא הגדול ביותר מבחינת משקל). עכביש זה הוא שוכן מערות, והוא נתגלה בלאוס בשנת 2001. שמו בא מהמילה הלטינית "מאקסימוס" שפירושה "הגדול ביותר". צבעיו של העכביש צהבהבים-חומים, והוא בעל כתמים כהים לא סדירים בחציו האחורי. המפרק הראשון של רגליו מפוספס בפסים חומים סדירים עד למפרק. בדומה לעכבישים ציידים אחרים, רגליו ארוכות ביחס לגופו, ונוטות קדימה באופן המזכיר רגלי סרטן. מוטת רגליו של העכביש היא כ-30 ס"מ. המין הגדול ביותר ממשפחת המברישנים שהיה מוכר למדע עד לגילויה של המאקסימה היה Beregama aurea האוסטרלי שמוטת רגליו עד 15 ס"מ וגודל גופו 4 ס"מ. ההבדלים בין הזכר והנקבה הם מינוריים יחסית ומתבטאים בעיקר בכך ששני זוגות הרגליים הקדמיות של הזכר ארוכות יותר מאלו של הנקבה ביחס לשני הזוגות האחוריים. על קצה זוג הרגליים השני של הזכר מופיע מבנה שיער דמוי מברשת שנעדר אצל הנקבה. הבדלים נוספים ניתן לזהות בדגם הצבע המופיע סביב אברי המין של העכביש. הזכרים שנמדדו היו גדולים יותר מהנקבות. ההטרופודה מאקסימה נפוץ בלאוס, וההנחה הרווחת לאור צבעו החיוור ושיערות החישה של הזכר היא כי הוא שוכן מערות. למרות היותו שוכן מערות, אין התנוונות של העיניים, כפי הנראה מאחר שהעכביש חי בכניסה למערות. ההטרופודה מאקסימה נתגלה לראשונה בצפון לאוס בשנת 2001. בין השנים 1997 ל-2007 נתגלו באזור מקונג רבתי למעלה מאלף מינים חדשים של בעלי חיים. נציג של הקרן העולמית לשימור חיות הבר ציין כי "לחלק מהמינים הללו לא הייתה שום סיבה להתגלות רק לאחרונה", רומז שמפתיע שמין גדול כל כך התגלה רק כעת. מדיה וקבצים בנושא הטרופודה מאקסימה בוויקישיתוף הטרופודה מאקסימה, באתר ITIS (באנגלית) הטרופודה מאקסימה, באתר NCBI (באנגלית) הטרופודה מאקסימה, באתר Animal Diversity Web (באנגלית) הטרופודה מאקסימה, באתר האנציקלופדיה של החיים (באנגלית) הטרופודה מאקסימה, באתר GBIF (באנגלית) Peter Jaeger,‏ A new species of Heteropoda (Araneae, Sparassidae, Heteropodinae) from Laos, the largest huntsman spider?‎, באתר Zoosystema,‏ 2001 Linda S. Rayor, Hidden housemates: Australia's huge and hairy huntsman spiders, The Conversation (באנגלית) Beregama aurea, באתר The Find-A-Spider Guide PHOTOS: Cyanide Millipede, Huge Spider Among New Species, באתר נשיונל ג'יאוגרפיק, 28 באוקטובר 2010
קתרינה אמליה, נסיכת הולנד

קתרינה אמליה ביאטריקס כרמן ויקטוריה, נסיכת הולנד, נסיכת אורנז'-נסאו (בהולנדית: Catharina-Amalia Beatrix Carmen Victoria van Oranje-Nassau; נולדה ב-7 בדצמבר 2003) היא יורשת העצר של הכתר ההולנדי. קתרינה אמליה, בתם הבכורה של וילם-אלכסנדר, מלך הולנד ואשתו המלכה מקסימה, נולדה ב-7 בדצמבר 2003, בשעה 17:01 בבית החולים ברונובו שבהאג, הולנד. לאחר פרסום הולדתה בציבור נורו מטחי כבוד בארבעה מקומות ברחבי המדינה, כשבכל אחד מהם נורו 101 יריות. היא הוטבלה ב-12 ביוני 2004 וסנדקיה היו דודה קונסטנטין, נסיך הולנד, ויקטוריה, נסיכת שוודיה, ראש המועצה הכללית של ממשלת הולנד, דודה מרטין סורגייטה וחבריהם של הוריה. היא הבכורה מבין שלוש בנות, ואחיותיה הן הנסיכות אלכסיה ואריאנה. קתרינה אמליה נמצאת ראשונה בסדר הירושה לכתר והיא מיועדת להיות מלכה לאחר מלוכת אביה ובכך היא תהיה המלכה הרביעית של הולנד לאחר וילהלמינה, יוליאנה וביאטריקס. היא גם נכללת בסדר הירושה לכתר הבריטי כצאצאית של ג'ורג' השני דרך נכדתו הנסיכה אוגוסטה שהייתה אחותו של ג'ורג' השלישי. אביה הוצא מסדר הירושה למלוכה הבריטית מכיוון שנישא לאימה שהיא נוצרייה רומית-קתולית - מעשה המנוגד לחוק ההסדר 1701. הוא הוחזר לסדר הירושה על פי חוק הורשת הכתר 2013 [דרוש מקור]. ב-2010 היא שימשה כשושבינה בחתונה של הסנדקית שלה, ויקטוריה, נסיכת שוודיה. כיום מתגוררת בטירה מלכותית הממוקמת בעיירה במערב הולנד ביחד עם הוריה ואחיותיה. מדיה וקבצים בנושא קתרינה אמליה, נסיכת הולנד בוויקישיתוף קתרינה אמליה, נסיכת הולנד, ברשת החברתית אינסטגרם נולדה יורשת עצר (בהולנדית) הנסיכה אמליה הוטבלה (בהולנדית) בנותיהן של המלך וילם-אלכסנדר והמלכה מקסימה (באנגלית) Ministry of General Affairs, The Princess of Orange - Royal House of the Netherlands, www.royal-house.nl, ‏2014-08-19 (באנגלית בריטית) Amalia 'delighted' to be bridesmaid (באנגלית)
אגם אייר

אגם אייר הוא הנקודה הנמוכה ביותר באוסטרליה, בגובה של כ-15 מטרים מתחת לפני הים. לעיתים נדירות האגם מתמלא, אז הוא האגם הגדול ביותר באוסטרליה וה-18 בגודלו בעולם. ממוקם בדרום אוסטרליה, 647 קילומטרים צפונית לאדלייד. אגן אגם אייר משתרע על למעלה ממיליון קמ"ר, והוא חווה שיטפון קטן כל 3 שנים, שיטפון גדול כל 10 שנים ומתמלא לגמרי בממוצע רק ארבע פעמים בכל מאה. מפלסי המים של אגם אייר תלויים בעיקר במונסון השנתי ובכמות הגשמים שיורדת במצוק האגם בקווינסלנד ובטריטוריה הצפונית. האגם נקרא על שם חוקר הארצות הבריטי ג'ון אדוארד אייר אשר היה האירופי הראשון לצפות בו ב-1840. הילידים האוסטרלים שהתגוררו באזור, אנשי הארבנה (Arabana), מכנים את האגם "Kati Thanda". מדיה וקבצים בנושא אגם אייר בוויקישיתוף אגם אייר, באתר נאס"א Floods of Lake Eyre אגם אייר, באתר אנציקלופדיה בריטניקה (באנגלית) TRAVEL OUTBACK AUSTRALIA, Lake Eyre Facts ערך זה הוא קצרמר בנושא גאוגרפיה של אוסטרליה ובנושא ימות ואגמים. אתם מוזמנים לתרום לוויקיפדיה ולהרחיב אותו.
בוריס אלכסנדרוב

בוריס אלכסנדרוביץ' אלכסנדרוב (ברוסית: Борис Александрович Александров; ‏4 באוגוסט 1905 - 17 ביוני 1994), היה מלחין ומנצח סובייטי, במשך כ-40 שנים היה מנהל מקהלת הצבא האדום. בוריס אלכסנדרוב נולד בעיר בולוגויה (כיום במחוז טבר) כבן של המלחין והמנצח אלכסנדר אלכסנדרוב. בגיל 12 החל לשיר במקהלה של אביו, בשנת 1918 המשפחה עברה למוסקבה ובוריס החל לשיר במקהלה של תיאטרון בולשוי. בשנת 1929 סיים את לימודיו בקונסרבטוריון של מוסקבה במסלול הלחנה. בשנים 1930–1937 אלכסנדרוב היה מנהל מוזיקלי בתיאטרון של הצבא האדום במוסקבה והחל מ-1933 לימד במקביל בקונסרבטוריון של מוסקבה. בשנת 1937 התמנה לסגן מנהל של מקהלת הצבא האדום שהייתה תחת ניהול אביו, מייסדה. בשנת 1942 ייסד את מקהלת הרדיו והיה מנהלה עד לשנת 1946. בשנת 1946, לאחר מות אביו, התמנה בוריס אלכסנדרוב למנהל המקהלה של הצבא האדום וכיהן בתפקיד זה עד לשנת 1987. במהלך שנות ניהולו המקהלה הרחיבה מאוד את הרפרטואר שלה, הופיעה בהצלחה גדולה במספר רב של מדינות העולם וקיבלה הכרה בינלאומית. בשנת 1973 הועלה בוריס אלכסנדרוב לדרגת אלוף בצבא הסובייטי. בשנת 1975 לאות הכרה בתרומתו לפיתוח התרבות בברית המועצות הוענק לו התואר גיבור העמל הסוציאליסטי. בנוסף לכך קיבל את פרס סטלין בשנת 1950, פרס לנין בשנת 1978 ותואר אמן העם בשנת 1958. בנוסף לפרסים זכה בוריס אלכסנדרוב בעיטור לנין (3 פעמים), וכן בעיטור הדגל האדום (1964) ובעיטור מהפכת אוקטובר (1985). בשנת 1987 אלכסנדרוב יצא לגמלאות. הוא נפטר ב-17 ביוני 1994 ונטמן בבית העלמין נובודוויצ'יה ליד קבר אביו. בשנות ה-30 וה-40 של המאה ה-20 אלכסנדרוב כתב מספר אופרות, הידועה ביותר היא "חתונה במלינובקה" שנכתבה שנת 1936. בשנת 1967 על בסיסה צולם הסרט חתונה במלינובקה, שזכה להצלחה גדולה ונצפה על ידי 74.6 מיליון צופים בבתי הקולנוע ברחבי ברית המועצות. בנוסף לכך הוא כתב מוזיקה לשני בלטים, סימפוניות, קנטטות וכ-100 שירים. לכל השירים היה טקסט פטריוטי ולכן לאלכסנדרוב היה כינוי "מפקד ארמייה של השיר הסובייטי". הלחן שכתב אלכסנדרוב לשיר הפטריוטי "תחי מדינינו"(הולחן ב-1943), התקבל על ידי טרנסניסטריה כלחן להמנונה הרשמי. מדיה וקבצים בנושא בוריס אלכסנדרוב בוויקישיתוף בוריס אלכסנדרוב, באתר MusicBrainz (באנגלית) בוריס אלכסנדרוב, באתר Discogs (באנגלית) הופעה של מקהלה הצבא האדום בניצוחו של בוריזס אלכסנדרוב בשנת 1985 (אורכב 19.02.2020 בארכיון Wayback Machine) קונמרט חגיגי לקראת יום הולדת 80 של אלכסנדרוב, סרטון באתר יוטיוב בוריס אלכסנדרוב, באתר "Find a Grave" (באנגלית)
אנדריי קילצ'ינסקי

אנדריי קילצ'ינסקי (נולד בשנת 1937) הוא צייר ישראלי. לטענתו, ריגל עבור ארצות הברית בסוף שנות ה-80 של המאה ה-20. קילצ'ינסקי נולד בפולין לאם יהודייה ואב קתולי. אביו, שהוכר לימים כחסיד אומות העולם, היה קומוניסט ובעת מלחמת העולם השנייה הקים מחתרת פרטיזנים. רק לאחר המלחמה נודע לו שאמו ממוצא יהודי. ב-1958 עלה קילצ'ינסקי לישראל. בצבא שירת בחיל השריון והשתתף במלחמת ששת הימים בגזרת רמת הגולן. באותה תקופה התפרנס כצייר. החל משנות ה-70 היה קילצ'ינסקי פעיל בתנועת החרות ואחר כך היה חבר מרכז המפלגה. הוא היה ביחסי ידידות עם מנחם בגין, שהמוצא הפולני המשותף חיבר ביניהם. ב-1977 התבצר קילצ'ינסקי בבניין שגרירות גרמניה בישראל כשהוא חמוש באקדח במחאה על האנטישמיות והסחבת בהליכים המשפטיים נגד פושעים נאצים בגרמניה. במאי 1978 הצית עצמו על יד השגרירות על אותו רקע ונפגע קל מכוויות. כעבור כמה ימים נעצר בחשד שהצית את חנות העתיקות של יוסף שטיגליץ בתל אביב כנקמה על כך שהלה העיד בעבר לטובת פושע המלחמה ההולנדי פיטר מנטן. בדצמבר 1978 התבצר במרכז התרבות של שגרירות גרמניה בתל אביב עם בת ערובה, במחאה על חוק ההתיישנות הגרמני המונע העמדה לדין של פושעים נאצים. ב-1980 תבע מן היועץ המשפטי לממשלה, יצחק זמיר לעצור את נשיא בוואריה, פרנץ יוזף שטראוס, שהיה באותה עת בביקור בישראל, בהתאם לחוק לעשיית דין בנאצים ובעוזריהם. ב-1981 נעצר כשניסה להפריע לקונצרט מיצירות ריכארד ואגנר שהתקיים בהיכל התרבות בתל אביב. ב-1992 עבור לגור בפולין וערך צעדת מחאה, נגד האנטישמיות במדינה, מוורשה לאושוויץ. ב-2001 טען קילצ'ינסקי כי ריגל בישראל בשירות ה-CIA בשנים 1985–1991. היה זה לאחר שעובד שגרירות ארצות הברית פנה אליו במסיבה בתל אביב, ולאחר שענה בחיוב, עבר הכשרה בפרנקפורט. לטענתו, העביר מידע שנחשף אליו דרך מקורביו במפלגת הליכוד. בשנת 2001 ניסה לתבוע בארצות הברית את ה-CIA בטענה שהובטח לו תשלום פנסיה עבור שירותיו. התביעה נדחתה, והוא חזר להתגורר בישראל, נחקר על ידי השב"כ, אך לא הועמד לדין. קילצ'ינסקי היה נשוי ארבע פעמים. ויש לו שתי בנות: סמדר, שחקנית, ושרון, דוגמנית. בשנת 1986 התחתן עם אשתו הרביעית, שהייתה צעירה ממנו ב-30 שנה. יוסי מלמן, תאמינו לי, הייתי מרגל, באתר הארץ, 17 במאי 2001 עופר אדרת, "הילד האנטישמי" שפרץ לשגרירות גרמניה בישראל, באתר הארץ, 20 במאי 2019 לאה ענבל, שמח במרכז חרות, כותרת ראשית, 18 בינואר 1984 מנחם בגין היה אורח-הכבוד בתערוכת הציורים של הצייר אנדריי קילצ׳ינסקי, "העולם הזה", גיליון 2072 מ-19 במאי 1977, עמוד 16 החשוד בנסיון לחטוף גרמנים- נעצר ל־ 5ימים, מעריב, 13 באוקטובר 1977 נעצרו 3 אנשים שהשתלטו על מכון התרבות הגרמני בת"א, דבר, 12 בדצמבר 1978 אבי רז, קילצ'ינסקי פלש שוב למוסד גרמני בתל־אביב - נמנע ונעצר, מעריב, 12 בדצמבר 1978 הפגנה ב"מצודת זאב", דבר, 26 ביוני 1980 יאיר צולר, קילצ'ינסקי הולך לאושוויץ, חדשות, 9 בפברואר 1992 יאיר צולר, ישראלי צועד 700 ק"מ מורשה לאושוויץ – "נגד האנטישמיות", חדשות, 7 בפברואר 1992 יוסי מלמן, תאמינו לי, הייתי מרגל, באתר הארץ, 17 במאי 2001 רינת גור, "אני לא חמדנית", באתר ynet, 14 במרץ 2005 נעמי רון, שרון קלצ׳ינסקי: אהוב איטלקי עם תואר אצולה, חדשות, 7 בספטמבר 1986 נעמי רוזן, קלצ׳ינסקי האב התחתן עם בת 19, חדשות, 1 באוקטובר 1986
שטרנפלד

שטרנפלד הוא שם משפחה ממקור גרמני, שהוא מונח בתחום האסטונומיה. האם התכוונתם ל... אמיר שטרנפלד – שחיין עבר ישראלי ארי שטרנפלד – מדען חלל רוסי בן ציון שטרנפלד – רב ופוסק הלכה ליטאי משה שטרנפלד – מעצב במה, תלבושות ותפאורה ישראלי נתן שטרנפלד – ידוע בכינויו הספרותי רבי מנדל; סופר ילדים חרדי ישראלי. צביקה שטרנפלד – משורר ופסיכולוג ישראלי
היסטוריוגרפיה (פירושונים)

האם התכוונתם ל... היסטוריוגרפיה – המחקר ההיסטורי או הספרות המתארת את ההיסטוריה היסטוריוגרפיה ישראלית – מחקר היסטורי של תולדות היישוב ומדינת ישראל היסטוריוגרפיה של המדע – מחקר ההיסטורי של התפתחות של המדע והטכנולוגיה והשלכותיהם על התרבות האנושית
טניה פרס

טניה פֶּרֶס (1927–2014) הייתה שחקנית תיאטרון ישראלית. טניה פרס נולדה במשפחה יהודית אמידה בקישינב שברומניה בראשית שנות ה-30. את תקופת השואה עברה בטרנסניסטריה, ניצלה וב-1944 עלתה לארץ ישראל. בתחילה הייתה חברת קיבוץ גבולות. סיימה את לימודיה בסמינר למורים ובית הספר למשחק בהנהלת צבי פרידלנדר שליד תיאטרון "הבימה" בתל אביב. שיחקה בשנות ה-50 וה-60 בתיאטרון אורות, תיאטרון "הבימה" ("אי לייק מייק", "יומנה של אנה פרנק", "הביצה", "סילונים", "רצח החפים מפשע"), תיאטרון "דו-רה-מי", תיאטרון "אשנב", בתיאטרון משה הלוי, ותיאטרון הקאמרי. במחצית השנייה של שנות ה-60 בחוף השנהב עם בעלה, החלה לצייר וערכה שתי תערוכות. עם שובה לישראל המשיכה לעסוק בציור ולהציג בתערוכות, ולא שבה לשחק. בשנת 2006 ראה אור ספרה "ילדת הדרכים", ספר לבני הנעורים המתאר את קורותיה במלחמת העולם השנייה (1941–1944). ב-2008 הופיע הספר בשפה הרוסית. פרס נפטרה בשנת 2014 ונקברה בבית הקברות של קיבוץ גבולות. טניה פרס, ילדת הדרכים, תל אביב: תלם, 2006. Таня Перес, Дитя дорог: хроники 1941-1944; авторизованный перевод с иврита, [Israel]: Книга-Сэфер, 2008. איור: עירית עמית, הרפתקה הפוכה: ואם תרצו מעשה בגדעון והתולעת; צירה טניה פרס, ירושלים: אחיעבר, תש"ם. (לילדים) טניה פרס, מתוך מתוך: שמעון לב-ארי, מדריך מאה שנה לתיאטרון העברי, אתר אוניברסיטת תל אביב טניה פרס(הקישור אינו פעיל), באתר הבימה רוז קלר, ספרים: על "ילדת הדרכים", באתר הארץ, 6 בפברואר 2007 טניה פרס, בארכיון הבימה חדשות מעולם הקולנוע: קוריוז בקיבוץ, דבר, 12 ביולי 1963. תקוה ויינשטוק, כוכב חדש - רינה פז, מעריב, 12 באוקטובר 1956 יומנה של אנה פרנק בהבימה, דבר, 16 בינואר 1957 הביצה בהבימה, מעריב, 9 בדצמבר 1957 נקרא לו דודיק בדו רה מי, דבר, 30 באפריל 1959 אשנב לחיים - לא לקופה, דבר, 21 באוגוסט 1959 אשנב תיאטרון למחזה המקורי, חרות, 4 במרץ 1960 קרקע אהבה והנאה, דבר, 8 בספטמבר 1961 יין סאמוס זורם בעורקים ועל הבמה, מעריב, 14 במרץ 1962 תיאטרון, מעריב, 5 ביוני 1964 ערך זה הוא קצרמר בנושא ישראלים. אתם מוזמנים לתרום לוויקיפדיה ולהרחיב אותו.
דולני וייסטוניצה

דוֹלנִי וייֶסטוֹנִיצֶה (בצ'כית: Dolní Věstonice) הוא אתר ארכאולוגי-פרהיסטורי במוראביה שבצ'כיה מהתקופה הפלאוליתית העליונה. ההתיישבות האנושית באתר תוארכה באמצעות תיארוך פחמן-14 ל-26,000 שנה לפני זמננו. האתר ייחודי בכך שהוא מכיל דוגמאות רבות וייחודיות לתרבות חומרית, אמנות וחפצי פולחן מתקופה זו עשויים קרמיקה, הקדומים ביותר שהתגלו. האתר התגלה ב-1891 ונחפר לראשונה באופן שיטתי ב-1924 על ידי משלחת בראשותו של קרל אבסולון. "ונוס מדולני וייסטוניצה"(אנ') - פסלון קרמיקה של צלמית ונוס - אשה עירומה, שופעת שדיים, רחבת ירכיים וללא תווי פנים, ככל הנראה צלם של אלילת פולחן פוריות. כ-2,300 פסלונים וצלמיות חימר ובהם פסלי חיות כגון ממותות, קרנפים ואריות. כבשן לשריפת קרמיקה (הקדום ביותר בעולם). עצמות ממותות חרוכות, עצמות ממותות שסודרו כגדרות-תוחמות בין מתחמים באתר. בסקר פני שטח בסוף המאה ה-19 התגלה פסל ראש אדם מגולף בשנהב-ממותה, בעל תווי פנים מובחנים (בניגוד לפסלים מחוקי-תווים מהתקופה הפלאוליתית בדרך כלל). ב-2004 תוארך לפי שילוב שיטות ל-29,000 שנים לפני תקופתנו. ייתכן שכוונת האמן הייתה לפסל ראש אדם מסוים, ואם אכן כך הוא הדבר, זהו הפורטרט הראשון שעליו ידוע בהיסטוריה. קונכיות רבות שמקורן בים התיכון המרמזות על סחר עם חבורות ציידים לקטים נודדים מחופי הים התיכון. קבורת אשה כבת 40 תחת סידור מלאכותי של עצמות-שכמה של ממותה. עצמות הגולגולת של האשה נמצאו מעוותות בצידן השמאלי, בדומה לצלמית אשה שנמצאה בסמוך, דבר שיכול לרמז כי הצלמית התכוונה לתאר אשה ספציפית זו. למראשות האשה נמצא חוד חנית עשוי צור ולידה שלד שועל. באדמה ובעצמות סביב נמצאו שרידי אבקת אוכרה אדומה. ריכוז ממצאים זה מצביע על אשה מכובדת בקהילתה, מנהיגה, כוהנת או שאמאנית. בחפירות ב-1986 נמצאה קבורת שלושה גברים מבוגרים. הימני שוכב על פניו. השמאלי שוכב על צידו ופניו כלפי פני האחרים, ידו שלוחה אל חלציו של האמצעי. השלדים נמצאו מכוסים בשכבת אפר. על חלציו של האמצעי וידי השלושה נמצאו שרידי אבקת אוכרה אדומה. מדיה וקבצים בנושא דולני וייסטוניצה בוויקישיתוף אתר המוקדש לדולני וייסטוניצה (באנגלית)
צפנת בת פניאל

צפנת בת פניאל היא דמות המופיעה באחת מאגדות החורבן. אגדות אלו מתארות את הנעשה בירושלים במהלך חורבן בית שני, שהתרחש בתשעה באב. האגדה על צפנת בת פניאל מופיעה במסכת גיטין, מסופרת על ידי ריש לקיש. האגדה מספרת על צפנת בת פניאל, בתו של הכוהן הגדול, שהייתה יפה מאוד. היא נקראה צפנת כיוון שהכול היו צופים ביופייה. יש אומרים שהייתה כל כך יפה שכל מי שהסתכל עליה לא ידע את נפשו, ואור נוגה בא עליהם, כאילו כוכב מעלה ירד משמים ארצה. בגרסה אחרת של הסיפור, לא הייתה בעולם אשה יפת-תואר מצפנת."עיניה היו כגחלים; וכי הסתכלה באדם, שרפה אותו חי ויהוּמם." במהלך החורבן נשבתה על ידי גיבור רומי, והוא "נתעלל בה כל הלילה". אולם בבוקר החליט כי אם היא תמשיך להישאר בבעלותו, הוא ישתגע מרוב יופייה והיא תמשול בו. על כן הלביש אותה שבעה חלוקים והוציא אותה לשוק למכור אותה כשפחה. בא אדם מכוער מאוד, אדם "קל שבקלים וריק שבריקים", ודרש לראות את יופייה לפני קנייתה. לאחר חילופי דברים הסכים המוכר להראות את גופה. כל פעם מורידים לה שכבה והקונה דורש לראות עוד. כשהגיעה לשכבה השביעית היא קרעה מעצמה את הבגד וצעקה צעקה גדולה "ריבונו של עולם, אם עלינו לא חסת, על קדושת שמך הגיבור למה לא תחוס?". לפי גרסה אחרת של הסיפור, כשקרעה צפנת את החלוק השביעי, הקונה כל כך נבהל מיופייה, והנערה אמרה: "הוי, שוטה! קנה אותי בכסף מלא, אין כמותי נאה בבנות-עמי ובת-כוהנים אני; יבוא בעל-הדין ויתבע את עלבוני"; על נערה זו ניבּא הושע ואמר: פן אפשיטנה ערומה והצגתיה כיום-היוָלדה! בקריאה פשוטה מתאר הסיפור, כחלק מאגדות החורבן, את ההתאכזרות של הכובשים במהלך החורבן. במסכת גיטין, משווה ריש לקיש את הסיפור לקינתו של ירמיהו "בת עמי חגרי שק והתפלשי באפר אבל יחיד עשי לך מספד תמרורים כי פתאום יבא השודד עלינו" ריש לקיש מדגיש שלא נאמר שהשודד יבוא "עלייך", כלומר על בת ציון, כי אם "עלינו". מילה זו מחדדת את הרלוונטיות של התוכחה, ורומזת שכל אחד יכול להיפגע. חז"ל אמרו[דרושה הבהרה] כי צעקתה של צפנת היא תפילה של בת ישראל שלא חוזרת ריקם. מסיפורי החורבן באתר benyehuda.org תלמוד בבלי, מסכת גיטין, דף נ"ח, עמוד א' ספר ירמיהו, פרק ו', פסוק כ"ו מסיפורי החורבן באתר benyehuda.org הרבנית ימימה מזרחי, כמים לבך, שיעורים לתשעה באב
שבעת אגמי רילה

שבעת אגמי רילה (בבולגרית: Седем рилски езера) הם מקבץ של שבעה מתוך כ-120 אגמים קרחוניים קטנים הפזורים על רכס הרי רילה שבבולגריה. האגמים נוצרו על ידי קרחונים, שכיסו את הרכס בתקופת הקרח האחרונה. שבעת אגמי רילה מצויים בחלקו הצפוני של רכס הרי רילה, וגובהם נע בין 2,100-2,500 מטר מעל פני הים. בזכות האגמים הפך האזור לאחד ממסלולי הטיול הפופולריים ביותר בבולגריה. מסלולי טיול מסומנים ובקתות הרים רבות משרתים את המטיילים בו. מדיה וקבצים בנושא שבעת אגמי רילה בוויקישיתוף אתר הפארק הלאומי רילה (באנגלית) שבעת אגמי רילה(הקישור אינו פעיל), באתר Bulgaria travel - אתר התיירות הרשמי של בולגריה כרמית וייס, בולגריה: הרי רילה ושבעת האגמים, באתר gotravel שבעת אגמי רילה, באתר Bulgaria Travel Guide (באנגלית)
מאפייני אורות עזר לניווט

מאפייני אורות עזר לניווט (באנגלית: Light Characteristics) הם מאפייני אלומות אור הנשלחות מראש מגדלור או מצוף אור ומשמשות כעזר לניווט כלי שיט. על פי החלטת ארגון ההידרוגרפיה הבין-לאומי לכל אור צריכים להיות מאפיינים קבועים, כך שאפשר יהיה לזהות אותו. הזיהוי מתבצע באמצעות סימון בינלאומי הניתן לכל מקור אור במפות ימיות. פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה. Fixed Lights - אורות קבועים ללא הפסקה או שינויים במאפיינים, מסומן על המפות F. Rhythmic Lights - אורות מהבהבים המציגים רצף קבוע של מרווחים מוארים וחשוכים, כאשר לכל רצף מחזוריות משלו, מכונה אורות קצביים. Alternating Lights - אורות קצביים כאשר בכל רצף מופיעים מספר צבעים, מכונים אורות מתחלפים, סימונם במפות הוא Alt ולכל צבע סימון משלו. סימון הצבעים נעשה בצורה הבאה. צבע אדום מסומן R. צבע לבן מסומן W. צבע ירוק מסומן G. מגדלור מדיה וקבצים בנושא אורות ניווט בוויקישיתוף רשימת מאפייני האור של מגדלורים בעולם (באנגלית) מאמר הסבר על המגדלור (הקישור אינו פעיל, 30 בדצמבר 2020) ערך זה הוא קצרמר בנושא ימאות. אתם מוזמנים לתרום לוויקיפדיה ולהרחיב אותו.
Ratchet & Clank (משחק וידאו)

Ratchet & Clank (ראצ'ט וקלאנק) הוא משחק פלטפורמה שפותח על ידי Insomniac Games ופורסם על ידי "Sony Computer Entertainment". המשחק זכה להצלחה רבה בכל העולם, ובעקבות זאת, יצאו משחקי המשך. המשחק יצא גם ב-Ratchet & Clank Collection יחד עם המשחק השני והמשחק השלישי לפלייסטיישן 3. בגלאקסיית סולאנה, בתוך מפעל בכוכב לכת קוארטו, רובוט פגום אך אינטליגנטי בורח ומתרסק בכוכב הלכת ולדין, ביתו של המכונאי ראצ'ט (יצור אנושי דמוי חתול הידוע בתור לומבאקס). אחרי שתוקן על ידו, הרובוט שניתן לו השם "קלאנק", חושף שמשימתו לעצור את דרק, איש עסקים בלארגיאני אשר הורס כוכבי לכת כדי לבנות כוכב לכת בשביל הגזע שלו, הבלארגים, בגלל שכוכב הלכת שלהם מלא באוכלוסייה וזיהום אוויר. ביחד השניים מנסים לעצור את משימתו של דרק ומקבלים מידע בהדרגה על תוכניותיו. המהלך מעצבן את דרק, ששולח מצוד אחריהם. ראצ'ט וקלאנק מנסים לגייס עזרה מקפטאן קווארק, גיבור העל / סלבריטי; לאחר שהם מסיימים בהצלחה את מחנה האימונים שלו הנקרא "גיבורי העל", הם מסכמים על פגישה משותפת עם קווארק במפקדה הפרטית שלו באומבריס. אחרי שהם שורדים במסלול המכשולים שלו בתוך המפקדה, קווארק חושף שהוא בוגד בשניים ועובד עבור דרק כמוכר של כוכב הלכת החדש שלו. קווארק משאיר את השניים למות במערת יצורים בלארגים, אך השניים מצליחים לברוח בקלות ונחושים יותר מתמיד לנקום בו. לאחר שהם מצליחים לכבוש מספר כוכבי לכת הנשלטים על ידי הבלארגים, בסופו של דבר הם מגיעים לכוכב הלכת הבלארגי. קווארק, אשר מנסה למנוע מהשניים לסכל את תוכניותיו של דרק, נלחם בהם בקרב חלל שבסופו הוא נפגע והשניים עוזבים את האזור בידיעה שהנקמה שלהם הושלמה. לאחר קרב החלל, ראצ'ט וקלאנק עפים לקוארטו למצוא עוד מידע על תוכניותיו של דרק. לאחר שהם מגלים שהוא יצר כוכב לכת חדש והוא רוצה למקם אותו במקום ולדין על ידי שימוש בנשק בשם "משמיד כוכבי-הלכת". ראצ'ט, אשר מחפש לנקום בדרק, רודף אחריו בתוך ולדין ומתחיל איתו קרב. באמצע הקרב, דרק חושף בפני השניים שהוא זה שזיהם את כוכב הלכת של הבלארגים, כדי למכור לבלארגים חלקות בתוך כוכב הלכת המלאכותי שלו ושהוא מתכוון להמשיך להשמיד עוד כוכבי לכת וליצור עוד כוכבי לכת חדשים עד שיהיה עשיר. לאחר שניצח את הקרב, ראצ'ט משגר את דרק לתוך כוכב הלכת שלו ומשתמש בנשק שלו "משמיד כוכבי-הלכת" כדי להשמיד את הכוכב שהוא יצר וגם כדי להרוג אותו. חתיכות מהכוכב המושמד פוגעות בולדין וכמעט הורגות את השניים. קלאנק אשר ניזוק מהפגיעה, רואה את ראצ'ט מתחיל לעזוב את ולדין. קלאנק הפגוע מתחיל גם הוא לעזוב את ולדין אך לפתע רואה את ראצ'ט חוזר אליו כדי לקחת את אותו ולתקן אותו. השניים הולכים הביתה יחדיו כשהם חברים. Ratchet & Clank (סדרת משחקים) Ratchet & Clank: Size Matters Secret Agent Clank האתר הרשמי של המשחק האתר הרשמי של Insomniac Games Ratchet & Clank, במסד הנתונים הקולנועיים IMDb (באנגלית) ערך זה הוא קצרמר בנושא משחקים. אתם מוזמנים לתרום לוויקיפדיה ולהרחיב אותו.
צ'ארלס ואדי

צ'ארלס ואדי (באנגלית: Charles & Eddie) היו צמד זמרים אמריקניים, שזכו במצעד הסינגלים הבריטי ב-1990. הלהיט הידוע שלהם הוא "האם אשקר לך?" (Would I Lie to you?), שהתפרסם באלבומם השני שיצא ב-1992. השיר זכה במקום השלישי בפרסי אייבור נובלו. צ'ארלס פטיגרו ואדי צ'אקון הכירו בניו יורק. צ'אקון החל בגיל 12 לנגן ביחד עם חבריו קליף ברטון (מטאליקה) ומייק בורדין (פיית' נו מור). לאחר מכן צ'אקון עבר ללוס אנג'לס, מיאמי, לונדון וקופנהגן והקריירה שלו הפכה לכתיבת שירים והפקתם. הוא כתב מספר להיטים, את רובם כתב באירופה. פטיגרו, אומץ בפילדלפיה וכשגדל החל ללמוד קולות ג'אז במכללת ברקלי למוזיקה בבוסטון. צ'ארלס נפטר מסרטן ב-6 באפריל 2001, בגיל 37. 1992: Duophonic (album), זכה במקום ה-19 במצעד האלבומים הבריטי 1995: Chocolate Milk (album) 1992: "Would I Lie to You?" 1993: "N.Y.C. (Can You Believe This City)", "House Is Not a Home" 1995: "24-7-365", "Jealousy" צ'ארלס ואדי, סרטונים בערוץ היוטיוב צ'ארלס ואדי, במסד הנתונים הקולנועיים IMDb (באנגלית) צ'ארלס ואדי, באתר ספוטיפיי צ'ארלס ואדי, באתר Last.fm (באנגלית) צ'ארלס ואדי, באתר AllMusic (באנגלית) צ'ארלס ואדי, באתר MusicBrainz (באנגלית) צ'ארלס ואדי, באתר דיזר צ'ארלס ואדי, באתר Discogs (באנגלית) צ'ארלס ואדי, באתר Songkick (באנגלית) ערך זה הוא קצרמר בנושא מוזיקאים. אתם מוזמנים לתרום לוויקיפדיה ולהרחיב אותו.
מסיקה

האם התכוונתם ל... מסיקה הוא שם משפחה יהודי-טריפוליטאי ויהודי תוניסאי מסיק זיתים אבי מסיקה – זמר-יוצר ישראלי ארז מסיקה – כדורגלן ישראלי גרשון מסיקה – ראש מועצה אזורית שומרון דולב מסיקה – שחקן ישראלי ימין מסיקה – במאי ישראלי מירי מסיקה – זמרת ישראלית ריף מסיקה – כדורגלן ישראלי
רוברט בולט

רוברט אוקסטון בולט (באנגלית: Robert Oxton Bolt; ‏15 באוגוסט 1924 - 21 בפברואר 1995) היה מחזאי ותסריטאי אנגלי, זכה בשני פרסי אוסקר. בולט ידוע בעיקר בזכות שלושה תסריטים שכתב: דוקטור ז'יוואגו, אדם לכל עת ולורנס איש ערב. על דוקטור ז'יוואגו ועל "אדם לכל עת" זכה בפרס אוסקר לתסריט המעובד הטוב ביותר. ב-1984 כתב את התסריט לסרט הבאונטי. רוברט בולט, במסד הנתונים הקולנועיים IMDb (באנגלית) רוברט בולט, באתר AllMovie (באנגלית) רוברט בולט, במסד הנתונים הקולנועיים KinoPoisk (ברוסית) רוברט בולט, באתר אנציקלופדיה בריטניקה (באנגלית) ערך זה הוא קצרמר בנושא בריטים. אתם מוזמנים לתרום לוויקיפדיה ולהרחיב אותו.